|  |
| --- |
| ***Portret Arnolfinijevih*** |
|  |
| **Jan van Eyck**, 1434. |
| uljene boje na dasci , 82,2 × 60 cm |
| Državna galerija, London |

**Portret Arnolfinijevih** (*Giovanni Arnolfini sa ženom*) je slika Jana van Eycka iz 1434. godine; jedan od najranijih portreta u europskom slikarstvu (Sjevernoeuropska renesansna umjetnost); u mnogočemu inovativna slika koja se smatra najboljim djelom tadašnje Europe; pored Gentskog oltara, najstarija slika uljenim bojama.

Historija
---------

Sliku je kupila Državna galerija u Londonu 1882. godine.

Za ovu sliku se dugo vjerovalo kako je bračni portret Giovannia di Arrigo Arnolfinija i njegove žene Giovanne Cenami u flamanskoj spavaćoj sobi, no 1997. godine ustanovljeno je kako su se oni vjenčali tek 1447. god. trinaest godina nakon što je slika naslikana i 6 godina poslije smrti van Eycka. Danas se vjeruje kako su na slici Giovanni di Arrigov rođak Giovanni di Nicolao Arnolfini i njegova žena. Giovanni di Nicolao Arnolfini je bio talijanski trgovac rodom iz Lucce koji je stanovao u Brugesu od 1419. On se kasnije našao i na drugom portretu Van Eycka u Berlinu, što navodi na ideju kako je bio prijatelj umjetnika.

Umjetnik David Hockney i fizičar Charles M. Falco su iznijeli teoriju kako se Van Eyck vjerojatno pri slikanju nekih detalja slike koristio optičke uređaje kao što je *camera obscura*. Danas je to poznato kao Hockney–Falco teza.

Odlike
------

Detalj konveksnog ogledala
Na slici je naslikan par koji se u formalnoj pozi drži za ruke u spavaćoj sobi. Po njihovoj odjeći koja je iznimno prikazana, te se može prepoznati svaki individualni materijal (krzno, tkanina, zlatni i kožni detalji) odaje se bogatstvo subjekata. Dva para obuće ispred njih simbolično označavaju kako je njihova spavaća soba za njih ujedno i sveti prostor, ali i njihov dom gdje namjeravaju ostati. Na slici je prikazano više natuknica ženine trudnoće, kao što je njeno držanje draperije na stomaku, voćke na ormariću i prozoru kao simboli plodnosti i mala drvena skulptura na stražnjoj strani stolice pored kreveta koja predstavlja Svetu Margaretu, zaštitnicu trudnica. Pas u prvom plan zasigurno simbolizira vjernost, ali ima i erotske konotacije. 
Kao i kod slika Roberta Campina, svaki detalj ima neko kršćansko značenje. Jedna jedina svijeća koja gori u lusteru označava Kristovu prisutnost, ali predstavlja i svijeću koju mlada donosi u bračnu sobu. Kada se brak konzumira, svijeća se ugasi.

Detalj s potpisom
Najzanimljiviji detalj na slici je konveksno ogledalo na stražnjem zidu. Ono je okruženo s 10 malih krugova u kojima je naslikan Križni put. U ogledalu se zrcale portretirane figure s leđa, ali i grupa svjedoka koja stoji ispred njih. Jedan od likova je zasigurno sam slikar čime je dvostruko obilježio svoje prisustvo, u odrazu, ali i potpisom iznad ogledala. Potpis navodi: *"Johannes de eyck fuit hic,"* ili "Jan van Eyck je bio ovdje," s godinom, 1434. Njegov potpis podsjeća na staru paralelu između Boga, kao tvorca svemira, i umjetnika koji kao smrtnik samo kopira božje stvaranje kroz umjetnička djela.

Izvori
------

1. ↑  „Margaret Koster, *Apollo*, Rujan 2003.". Arhivirano iz originala na datum 2008-09-19. Pristupljeno 2015-06-30.
2. ↑  Konveksna ogledala su bila popularna u to doba jer su odražavala veliki prostor kako bi trgovci (kao i danas) vidjeli potencijalne kradljivce u svojim radnjama. Kao takva, bila su "sve-vidljivo oko" vlasnika koji je čuvao svoju imovinu. Van Eyckovo ogledalo je tako kršćanski simbol božjeg oka.

Vanjske veze
------------

***Portret Arnolfinijevih*** na Wikimedijinoj ostavi

* Portret Arnolfinijevih na službenim stranicama Državne galerije u Londonu.
* Erwin Panofsky, Ikonografija Portreta Arnolfinijevih Arhivirano 2005-05-19 na Wayback Machine-u

|  |  |
| --- | --- |
| Normativna kontrola Uredi na Wikidati | 
* GND: 4284069-7

 |